去完韓國回港後極掛住炸雞啤酒於是約埋朋友一齊去尖沙咀韓國街食！平時都見到唔少朋友放李家炸雞既相今次終於可以試下佢。入到去個環境就好似身處韓國而且店員有部份都係韓國人，成件事就好似真係去左韓國食野咁！我地叫左個辣汁雞、同埋啤酒。個雞既份量都叫做大，我地三個人食岩岩好。而且辣汁好夠味但又唔係太辣，送啤酒一流。再配電視播住既韓國kpop mv同朋友一路傾計一路食雞就仿佛係韓國渡過左一個晚上。而家李家仲開埋外買鋪係隔離，晏就行過都可以買外帶！正呀